Diari Oficial de la Generalitat Valenciana


Sumari del DOGV 9005, del 26-01-2021 (2021/676)

Ampliació del termini d'inscripció de la Resolució de 9 de novembre de 2020, de la vicerectora d'Ocupació i Programes Formatius, de la Universitat de València, per la qual es convoquen les ajudes a l'estudi de la Universitat de València per als estudiants guanyadors i guanyadores de la fase local de l'Olimpíada Geologia que tindrà lloc durant el curs acadèmic 2020-2021, i s'aproven les bases que regulen aquesta convocatòria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9005

Data del DOGV
:   26-01-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/676


Data del document
:   13-01-2021

Organisme emissor
:   Universitat de València

Tipus de document
:   Anunci

Anàlisi jurídica

 Descriptors 

:   * ajuda pública

Ampliació del termini d'inscripció de la Resolució de 9 de novembre de 2020, de la vicerectora d'Ocupació i Programes Formatius, de la Universitat de València, per la qual es convoquen les ajudes a l'estudi de la Universitat de València per als estudiants guanyadors i guanyadores de la fase local de l'Olimpíada Geologia que tindrà lloc durant el curs acadèmic 2020-2021, i s'aproven les bases que regulen aquesta convocatòria. [2021/676]  
  
BDNS (identif.): 538384.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet es pot consultar a la Base de Dades Nacional de Subvencions (https://www.infosubvenciones.es/bdnstrans/GE/es/convocatoria/538384)  
  
Per resolució de 9 de novembre de 2020, de la vicerectora d'Ocupació i Programes Formatius de la Universitat de València per la qual es convocaren ajudes a l'estudi de la Universitat de València per a l'alumnat guanyador de la Fase Local de l'Olimpíada de Geologia que tindrà lloc durant el curs acadèmic 2020-2021 i s'aprovaren les bases que regulen aquesta convocatòria.  
De conformitat amb l'article 32 de la Llei 39/2015, d'1 d'octubre, del procediment administratiu comú de les administracions públiques, l'administració podrà concedir una ampliació dels terminis establerts. En conseqüència, aquest vicerectorat, en l'exercici de les funcions i competències que té atribuïdes, d'acord amb la resolució de 19 de juny de 2019, del Rectorat de la Universitat de València, per la qual s'aprova la delegació de funcions en els vicerectors i les vicerectores, la secretària general, el gerent i altres òrgans d'aquesta universitat (DOGV 27.06.2019), resol:  
Ampliar el termini previst en el punt 3 de la convocatòria, fins al dia 29 de gener de 2021, amb l'objectiu d'aconseguir major participació.  
  
Contra aquest acord no és possible cap recurs, tal com disposa l'article 32 de la Llei 39/2015, d'1 d'octubre, del procediment administratiu comú de les administracions públiques, sense perjudici del que pertoque contra la resolució que pose fi al procediment.  
  
València, 13 de gener de 2021.- La rectora, p. d. (DOGV 27.06.2019), la vicerectora d'Ocupació i Programes Formatius: María Adela Valero Aleixandre.